b"\n_START_ARTICLE_\nLes benignes\n_START_SECTION_\nLes dones\n_START_PARAGRAPH_\nA excepci\xc3\xb3 de la germana del Dr. Aue, la visi\xc3\xb3 que mostra el protagonista de les dones \xc3\xa9s for\xc3\xa7a mis\xc3\xb2gina: per sota d'una aparen\xc3\xa7a de fragilitat, la dona amaga un desig irrefrenable de posseir i dominar l'altre g\xc3\xa8nere.\n_START_SECTION_\nEls jueus\n_START_PARAGRAPH_\nEl personatge de Thomas, el fidel amic del protagonista, far\xc3\xa0 una an\xc3\xa0lisi de per qu\xc3\xa8, segons el seu punt de vista, els jueus mereixen ser castigats. I \xc3\xa9s que, al cap i a la fi, mai no han volgut integrar-se a la vida ciutadana, sempre mantenint-se al marge. En aquesta actitud Thomas llegia un menyspreci cap a tota la resta de la humanitat, cap als altres alemanys. \xc3\x89s molt dur soportar la indifer\xc3\xa8ncia, \xc3\xa9s molt dur que als altres no els importis.\n_START_SECTION_\nL'escatol\xc3\xb2gic\n_START_PARAGRAPH_\nLa merda com a tal est\xc3\xa0 present a tota la novel\xc2\xb7la. Despr\xc3\xa9s de perdre el parad\xc3\xads que constitueix el l\xc3\xadquid amni\xc3\xb2tic de la placenta, tot es torna a dur, dif\xc3\xadcil i pudent. Un somni recurrent ser\xc3\xa0 aquell en el qual el protagonista \xc3\xa9s asfixiat per la seva pr\xc3\xb2pia merda a l'interior d'un lavabo."